ZAPISNIK
30. sjednice Vijeća Mjesnog odbora „Hrvatski narodni vladari”

održane četvrtak, 25. siječnja 2024. u 17,00 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Anja Pletikosa, Vanja Zubović, Jadranka Čučković, Tamara Bjažić Klarin i Vanja Mladineo.

Predsjednica Vijeća Anja Pletikosa pozdravlja sve nazočne i konstatira da su na sjednici prisutne sve članica Vijeća, čime su stečeni uvjeti za raspravu. Predsjednica Vijeća daje na raspravu zapisnik sa 29. sjednice. Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 30. sjednice.

Prijedlog dnevnog reda:

DNEVNI RED:

1. Plan potreba za aktivnostima, programima i projektima unapređenja kvalitete života građana Mjesnog odbora „Hrvatski narodni vladari“ u 2024., donošenje
2. [bookmark: _Hlk158133931]Komunalne teme
3. Pitanja i prijedlozi


Predsjednica predlaže jednu dodatnu točku vezanu uz trenutačnu situaciju u mjesnom odboru. Članice Vijeća su jednoglasno usvojile novi prijedlog dnevnog reda kako slijedi:


DNEVNI RED:

1. Plan potreba za aktivnostima, programima i projektima unapređenja kvalitete života građana Mjesnog odbora „Hrvatski narodni vladari“ u 2024., donošenje
2. [bookmark: _Hlk144237045][bookmark: _Hlk159317533]Iscrtavanje zabrane parkiranja ispred ulaza Martićeva 12, donošenje zaključka 
3. Komunalne teme
4. Pitanja i prijedlozi


[bookmark: _Hlk158133785]Ad 1. Plan potreba za aktivnostima, programima i projektima unapređenja kvalitete života građana Mjesnog odbora „Hrvatski narodni vladari“ u 2024., donošenje
Članice Vijeća su pregledale dostavljene materijale te su nakon rasprave jednoglasno donijele sljedeći
	
PLAN 

potreba za aktivnostima, programima i projektima unapređenja kvalitete života građana 

Mjesnog odbora "Hrvatski narodni vladari" u 2024.

	
Članak 1. 

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	
Članak 2. 

Planirana sredstva iz članka 1. u Mjesnom odboru, u ukupnom iznosu od  3.000,00 eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	Naziv aktivnosti
	Dan Mjesnog odbora

	Opis aktivnosti
	Jedno popodne u Iblerovom prolazu organizirat ćemo niz aktivnosti za djecu, odrasle i osobe starije dobi kako bismo ukazali na potencijal korištenja ovog prolaza koji je neiskorišten i zanemaren, ali i kako bismo građanima kvarta omogućili da se druže uz zabavu, rekreaciju i kulturu i umjetnost. Aktivnosti koje predlažemo su: 1 radionica za osobe starije dobi koju provodi Nikolina Komljenović; 1 predstava Cirk Prozora/Nikoline Majdak; mjerenje šećera i tlaka; igranje društvenih igara. Program se provodi u suradnji s Domom za starije Medveščak, eks scenom, Teatrom Cirk Prozor te Knjižnicom Medveščak.

	Cilj(evi) aktivnosti
	aktivirati dio kvarta koji nije u fokusu; osvijestiti građane o mogućnostima korištenja tog prostora; stvoriti međugeneracijski dijalog kroz sudjelovanje u društvenim i kulturnim aktivnostima

	Datum održavanja
	lipanj 2024.

	Procijenjena vrijednost
	1387,313 eura

	 
	 

	Naziv aktivnosti
	Ciklus kino projekcije u Domu za starije Medveščak

	Opis aktivnosti
	Na inicijativu Mjesnog odbora Pavao Šubić i u suradnji s Mjesnim odborom Kralj Zvonimir, Matko Laginja i Petrova prebacujemo kino pod sloganom „Nek' oživi dobri duh zagrebačkih kina“ u Dom za starije. Filmove koje gledamo su na temu Zagreba.

	Cilj(evi) aktivnosti
	ponuditi umirovljenicima besplatan i zabavan filmski program koji evocira njihovu mladost te potiče na druženje

	Datum održavanja
	rujan 2024.

	Procijenjena vrijednost
	402,5 eura

	 
	 

	Naziv aktivnosti
	Festival umjetnosti škola

	Opis aktivnosti
	U suradnji s OŠ Dr. Ivan Merz organizirat ćemo radionicu Nikoline Komljenović u okviru Festivala umjetnosti škola te osigurati promociju događaja. FUŠ se odvija svakog proljeća na kraju školske godine te obuhvaća niz aktivnosti, školske koncerte, radionice, druženja.

	Cilj(evi) aktivnosti
	aktivirati dio kvarta koji nije u fokusu; osvijestiti građane o mogućnostima korištenja tog prostora; stvoriti međugeneracijski dijalog kroz sudjelovanje u društvenim i kulturnim aktivnostima

	Datum održavanja
	proljeće 2024.

	Procijenjena vrijednost
	506,274 eura

	 
	 

	Naziv aktivnosti
	Projekt 65+: radionice u Knjižnici Medveščak

	Opis aktivnosti
	Projekt 65+ provode Knjižnice grada Zagreba za osobe starije dobi. U Knjižnici Medveščak odvijaju se druženje i likovna radionica, a u suradnji s Renatom Vugrek, Mjesni odbor Hrvatski narodni vladari osigurat će dio materijala i promocije za ta događanja.

	Cilj(evi) aktivnosti
	doprinijeti aktivnostima koji za cilj imaju uključivanje osoba starije dobi u život zajednice, njihovoj socijalizaciji i kvalitetnom provođenju slobodnog vremena

	Datum održavanja
	kroz čitavu 2024. prema dogovoru

	Procijenjena vrijednost
	396,821 eura

	 
	 

	Naziv aktivnosti
	Vođena šetnja po kvartu 

	Opis aktivnosti
	Povjesničarka arhitekture i članica mjesnog odbora Hrvatski narodni vladari Tamara Bjažić Klarin organizirat će vođenu šetnju po kvartu koja će se fokusirati na najznačajnije zgrade na području Mjesnog odbora Hrvatski narodni vladari (HNB, HDLU, Drveni neboder)

	Cilj(evi) aktivnosti
	potaknuti građane da svoj kvart vide iz povijesne, umjetničke i arhitektonske perspektive te da nauče nešto novo značajnim građevinama o svom kvartu 

	Datum održavanja
	proljeće 2024.

	Procijenjena vrijednost
	0 eura

	 
	 

	 

	2. SPORT I REKREACIJA 

	Naziv aktivnosti 
	 

	Opis aktivnosti  
	 

	Cilj(evi) aktivnosti 
	 

	Datum održavanja
	 

	Procijenjena vrijednost  
	 

	 

	3. ODGOJ I OBRAZOVANJE

	Naziv aktivnosti 
	 

	Opis aktivnosti  
	 

	Cilj(evi) aktivnosti 
	 

	Datum održavanja
	 

	Procijenjena vrijednost  
	 

	 

	4. ZDRAVLJE I PREVENCIJA BOLESTI 

	Naziv aktivnosti
	Susreti na zdravstvene teme

	Opis aktivnosti
	U suradnji s Domom za starije Medveščak pozvat ćemo stanovnike kvarta koji nisu korisnici doma da se priključe predavanjima koja se u domu odvijaju na razne teme. Aktivnost se odvija u sklopu već postojećeg programa, no na sugestiju socijalnih radnika otvorit ćemo ga svim stanovnicima. Jedan od primjera je predavanje fizioterapeuta uz demonstraciju jednostavnih vježbi koje pojedinci mogu izvoditi sami.

	Cilj(evi) aktivnosti
	informirati starije građane o određenim zdravstvenim temama

	Datum održavanja
	kroz čitavu 2024. prema dogovoru

	Procijenjena vrijednost
	248,75 eura

	
	

	Naziv aktivnosti
	Mjerenje šećera i tlaka

	Opis aktivnosti
	u okviru Dana mjesnog odbora a u suradnji s Domom za starije Medveščak, Domom zdravlja centar i Knjižnicom Medveščak organizirat ćemo mjerenje šećera i tlaka za ljude starije dobi, ali i sve zainteresirane.

	Cilj(evi) aktivnosti
	osvijestiti kod građana važnost o prevenciji od bolesti i redovitim pregledima

	Datum održavanja
	lipanj 2024.

	Procijenjena vrijednost
	58, 342 eura

	
	 

	5. OČUVANJE OKOLIŠA I ODRŽIV RAZVOJ

	Naziv aktivnosti 
	 

	Opis aktivnosti  
	 

	Cilj(evi) aktivnosti 
	 

	Datum održavanja
	 

	Procijenjena vrijednost  
	 

	 

	
	

	Članak 3. 

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	
	

	Članak 4. 

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 





Ad 2. Iscrtavanje zabrane parkiranja ispred ulaza Martićeva 12, donošenje zaključka
Na zahtjev predstavnice stanara te izvidom stanja na terenu Vijeće Mjesnog odbora je donijelo sljedeći:
 ZAKLJUČAK
o iscrtavanju zabrane parkiranja ispred ulaza Martićeva 12
1. Vijeće Mjesnog odbora „Hrvatski narodni vladari“ moli da se poduzmu adekvatne mjere da se iscrta zabrana parkiranja ispred ulaza u zgradu na adresi Martićeva 12.

2. Ovaj se zaključak dostavlja Vijeću Gradske četvrti Donji grad.



Ad 3. Komunalne teme

Vijećnice su raspravile neke od aktualnih komunalnih tema.





Ad. 4. Pitanja i prijedlozi
Nije bilo rasprave.

Sjednica je završila u 18.00 sati.
Zapisnik je vodila Vanja Mladineo.


KLASA: 024-08/24-003/198
URBROJ: 251-13-11-1/003-24-2
Zagreb, 25. siječnja 2024.






Predsjednica Vijeća Mjesnog odbora
„Hrvatski narodni vladari“

[bookmark: _GoBack]Anja Pletikosa, v.r.

